Oberstammheim

Pri la komunumo 
Oberstammheim estas komunumo en la distrikto Andelfingen, Kantono Zuriko, Svislando. Ĝi havis 1069 loĝantojn je la 31-a de decembro 2007.

 Geografio 
Oberstammheim situas je la piedo de la monto Stammerberg kaj formas kun la komunumoj Unterstammheim kaj Waltalingen la valon Stammertal. En sudo al la komunumo ankaŭ apartenas parto de la vilaĝo Wilen ĉe Neunforn, kies alia duono apartenas al la turgovia komunumo Neunforn. Oberstammheim en nordo, oriento kaj sudo limas al Kantono Turgovio kaj nur okcidente estas konektita kun la cetera Kantono Zuriko.

 Najbaraj komunumoj 
La komunumo Oberstammheim limas en nordo al Wagenhausen (TG), en sudoriento al Hüttwilen (TG), en sudo al Neunforn (TG), en sudokcidento al Waltalingen, kaj en nordokcidento al Unterstammheim.

 Trafiko 
Oberstammheim situas for de la gravaj trafikvojoj, tamen ĝi estas bone atingebla per publika kaj privata trafiko. Tra la komunumo kondukas la poŝtaŭtobuslinio de Fraŭenfeld al Andelfingen, per kiu la komunumo estas ligita kun la Zurika Trafik-Unio kaj ankaŭ la svisa aŭtovojo A4 estas facile atingebla en distanco de proksimume kvin kilometroj okcidente.

 Historio 
Unua dokumenta mencio de Stammhaim okazis en donacletero de la jaro 761, per kiu la Monaĥejo Sankt-Galo ricevas la posedaĵojn de Isanhard en Stammheim. Pri Oberstammheim mem la unua mencio datiĝas el la jaro 879, kiam la posta imperiestro Karolo la 3-a donacis el sia krona havaĵo ĉe Oberstammheim grandan bienon ankaŭ la la Monaĥejo Sankt-Galo. La sankt-gala abato sur tiu bieno konstruis preĝejeton por siaj kamparanoj. En la jaro 1464 Oberstammheim estis akirita de la urbo Zuriko.

 Vidindaĵoj 
 Reformita kapelo de la Sankta Gallus kun mezepokaj freskoj
 Gastejo Hirschen
 Malnova kancilerio
 Malnova vinpremilo kaj forĝejo
 Historiaj faktrabdomoj en la malnova vilaĝokerno

 Eksteraj ligiloj 

 Oficiala retejo de la komunumo Oberstammheim 

 Bildoj